Premierul pro-rus al Slovaciei, Robert Fico, a fost împușcat miercuri în abdomen. Incidentul s-a petrecut după o reuniune guvernamentală desfăşurată în afara capitalei Bratislava, în oraşul Handlova, relatează agenţiile Reuters şi TASR, conform Agerpres.
Momentul în care premierul Roberto Fico a fost scos din mulțime, după ce a fost împușcat, a fost filmat.
În imagini se poate observa cum premierul pro-rus al Slovaciei este luat pe sus de agenții de securitate și dus urgent în mașină, în timp ce atacatorul a fost imobilizat.
Roberto Fico a fost împușcat chiar în timp ce ieșea prin mulțime.
El a fost transferat cu un elicopter la un spital din orașul Banska Bystrica. Purtătorul de cuvânt al unității medicale a declarat pentru Reuters că premierul slovac a fost adus conștient.
Pe contul de Facebook al lui Fico a fost postat un mesaj care precizează că „următoarele ore vor fi decisive”: „R. Fico a fost victima unei tentative de asasinat azi. El a fost împușcat de mai multe ori și în prezent viața sa e în pericol”.